ਰਾਮ ਪੁਨਿਆਨੀ
ਰਾਮ ਪੁਨਿਆਨੀ (ਜਨਮ 25 ਅਗਸਤ 1945) ਇੰਡੀਅਨ ਇੰਸਟੀਚਿਊਟ ਆਫ਼ ਟਕਨਾਲੋਜੀ, ਬੰਬਈ ਦੇ ਨਾਲ ਸਬੰਧਤ ਬਾਇਓਮੈਡ ਇੰਜੀਨੀਅਰਿੰਗ ਦਾ ਸਾਬਕਾ ਪ੍ਰੋਫੈਸਰ ਅਤੇ ਸਾਬਕਾ ਸੀਨੀਅਰ ਮੈਡੀਕਲ ਅਫ਼ਸਰ ਹੈ। ਉਸ ਨੇ 1973 ਵਿੱਚ ਆਪਣਾ ਮੈਡੀਕਲ ਕੈਰੀਅਰ ਸ਼ੁਰੂ ਕੀਤਾ ਅਤੇ 1977 ਤੋਂ ਸ਼ੁਰੂ ਕਰ ਕੇ 27 ਸਾਲ ਦੇ ਲਈ ਵੱਖ-ਵੱਖ ਸਮਰੱਥਾ ਵਿੱਚ ਆਈਆਈਟੀ ਦੀ ਸੇਵਾ ਕੀਤੀ। ਦਸੰਬਰ 2004 ਵਿੱਚ ਉਸ ਨੇ ਭਾਰਤ ਵਿੱਚ ਫਿਰਕੂ ਸਦਭਾਵਨਾ ਲਈ ਕੁੱਲ-ਵਕਤੀ ਕੰਮ ਕਰਨ ਦੀ ਇੱਛਾ ਨਾਲ ਸੇਵਾ ਮੁਕਤੀ ਲੈ ਲਈ। ਉਹ ਮਨੁੱਖੀ ਅਧਿਕਾਰਾਂ ਲਈ ਸਰਗਰਮੀਆਂ, ਫਿਰਕੂ ਸਦਭਾਵਨਾ ਅਤੇ ਭਾਰਤ ਵਿੱਚ ਵਧ ਰਹੇ ਕੱਟੜਵਾਦ ਦਾ ਵਿਰੋਧ ਕਰਨ ਲਈ ਪਹਿਲਕਦਮੀਆਂ ਵਿੱਚ ਜੁਟਿਆ ਹੋਇਆ ਹੈ।